Diari Oficial de la Generalitat Valenciana


Sumari del DOGV 6883, del 17-10-2012 (2012/9499)

RESOLUCIÓ d'1 d'octubre de 2012, de la directora de l'Agència Valenciana de Mobilitat, per la qual s'exceptua del règim de descans obligatori les autoritzacions de taxi de l'Àrea de Prestació Conjunta de València que tinguen adscrit un vehicle adaptat a persones amb discapacitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6883

Data del DOGV
:   17-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9499


Data del document
:   01-10-2012

Organisme emissor
:   Agència Valenciana de Mobilitat

Tipus de document
:   Resolució

Descriptors 

:   * taxi

RESOLUCIÓ d'1 d'octubre de 2012, de la directora de l'Agència Valenciana de Mobilitat, per la qual s'exceptua del règim de descans obligatori les autoritzacions de taxi de l'Àrea de Prestació Conjunta de València que tinguen adscrit un vehicle adaptat a persones amb discapacitat. [2012/9499]
Preàmbul
L'Orde 26/2010, de 4 d'agost, de la Conselleria d'Infraestructures i Transport, regula el sistema de descans obligatori i la limitació diària en la prestació dels servicis de taxis en l'Àrea de Prestació Conjunta de València.
L'article 2, apartat 5, de l'orde mencionada preveu la possibilitat d'exceptuar, mitjançant una resolució del director de l'Agència Valenciana de Mobilitat, els vehicles adaptats a persones amb discapacitat del règim general de descans que establix l'orde, i en la resolució s'hauran d'establir les condicions i els termes de l'exempció esmentada.
La falta d'oferta de taxis adaptats a persones amb discapacitat aconsella eximir del règim de descans obligatori aquelles autoritzacions que tinguen adscrit un vehicle adaptat, amb l'objecte de facilitar l'accés a estos servicis de transport a este col·lectiu de persones.
En virtut del que s'ha exposat, fent ús de la facultat conferida per l'article 5.2 de l'Orde 26/2010, de 4 d'agost, de la Conselleria d'Infraestructures i Transport, per la qual es regula el sistema de descans obligatori i la limitació diària en la prestació de servicis de taxis en l'Àrea de Prestació Conjunta de València, resolc:
Primer
Les autoritzacions de taxi de l'Àrea de Prestació Conjunta de València que tinguen adscrit un vehicle adaptat podran prestar servici els dies en què els corresponga el descans obligatori sempre que es tracte de servicis prèviament contractats per a atendre necessitats de mobilitat de persones amb discapacitat.
Segon
La prestació d'este tipus de servicis durant els dies de descans obligatori haurà d'identificar-se a través del distintiu que s'adjunta com a annex I a esta resolució, que s'haurà de col·locar en el tauler de control i en la lluna posterior de forma que siga visible des de l'exterior del vehicle.
Tercer
Esta resolució produirà efectes des de l'endemà de la publicació en el Diari Oficial de la Comunitat Valenciana.
Contra esta resolució, que no posa fi a la via administrativa, es podrà interposar recurs d'alçada davant de la consellera d'Infraestructures, Territori i Medi Ambient, en el termini d'un mes a partir de la data de la publicació en el Diari Oficial de la Comunitat Valenciana, d'acord amb l'article 114 i següents de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que puguen exercitar-se qualssevol altres recursos que es crega oportú.
Burjassot, 1 d'octubre de 2012.- La directora: Mar Martínez Aparicio.